২০১৩ সালে এথেন্স থেকে ৩শ’ কিলোমিটার দূরে নেয়া মানোলাদা গ্রামে স্ট্রবেরি খামারে বকেয়া বেতনের দাবীতে আন্দোলনরত নিরীহ বাংলাদেশি শ্রমিকদের উপর খামার মালিক নিজ হাতে গুলি চালানোর পর আহত বাংলাদেশিদের গ্রীসে বৈধতা পাইয়ে দিতে ঐতিহাসিক ভূমিকা পালন করেন রাষ্ট্রদূত গোলাম মোহাম্মদ। বাংলাদেশি শ্রমিকদের বৈধতা প্রদান অনুষ্ঠানে এই প্রতিবেদক সরেজমিনে উপস্থিত থেকে স্থানীয় প্রশাসনের কর্তাব্যক্তিদের কাছে তখনই নিশ্চিত হন তাঁর যুগান্তকারী ভূমিকার বিষয়টি। গ্রীক মিডিয়াও বাংলাদেশের রাষ্ট্রদূতের সফলতার কথা ফলাও করে প্রচার করে তখন।